L’Anuari 2018 de la Fundació Jaume Bofill analitza un seguit de reptes clau de l’educació a Catalunya i planteja algunes de les qüestions prioritàries en matèria de política educativa per tal d’aconseguir un sistema de qualitat i amb equitat.\nEstructurat en deu capítols, l’Anuari aprofundeix en temes clau com l’avaluació competencial, la tecnologia en educació, l’orientació i les transicions durant l’etapa escolar, el rol del centre educatiu i el paper de les famílies, els centres escolars socialment desafavorits, les xarxes de corresponsabilitat educativa, la formació inicial del professorat i la recerca educativa al servei de les escoles.\nL’Anuari inclou un seguit de propostes d’acció en els diversos reptes estudiats que configuren una agenda per a la transformació educativa del nostre país. Reptes de l’educació a Catalunya. Anuari 2018 està dirigit per Jordi Riera, i té la col·laboració de disset experts en les distintes matèries i àmbits del sistema educatiu.


ANEM AL TEATRE - Xúquer Centre Educatiu\nDate 3 març, 2019\nEl dijous 28 de febrer l’alumnat d’ESO de Xúquer Centre Educatiu ha assistit a la representació teatral de l’obra Tres sombreros de copa, escrita per Miguel Mihura, una de les figures més destacades del teatre espanyol del segle XX.\nTres sombreros de copa és una comèdia considerada com una de les primeres del teatre de l’absurd. A partir d’una confluència de situacions absurdes i divertides, Mihura fa una crítica social de l’època. A través dels seus personatges, l’autor reflecteix el xoc entre dos mons. D’una banda, estan els valors de la xicoteta burgesia representats per Dionisio, el protagonista, i uns personatges com l’Ancià Militar, el Caçador Astut… Enfront d’aquest món clàssic, trobem un altre que arriba amb força, allunyat de la rutina i que trenca amb el que s’estableix. Irromp en l’escenari la nostra protagonista Paula, una ballarina, que fa que Dionisio li ho replantege tot.\nEl nostre alumnat ja coneixia l’obra, bé perquè s’ha comentat en classe parlant del seu autor i de la pròpia obra, o bé perquè s’ha fet una lectura de l’adaptació teatral a la qual anaven a assistir. És una obra en la qual la realitat es transmet per mitjà de símbols i reflexionar sobre això en classe ha permés a l’alumnat acostar-se més al significat d’aquesta el dia de la seua representació. A més, després de l’espectacle, un diàleg amb els artistes ha aclarit algunes preguntes que encara quedaven en l’aire.\nUna eixida al teatre és, sense dubte, una experiència conjunta agradable que repetirem.\nTag:alumnat ESO xúquer, crítica social, eixida al teatre, teatre de l'absurd\nL'EQUIP DE SECUNDÀRIA DE XÚQUER EN LA XERRADA DE BEATRIZ JANIN\nLA SEXUALITAT COM UNA VIVÈNCIA POSITIVA EN ELS ADOLESCENTS


L’Aula Universitària UJI-Vila d’Onda promou diverses activitats en els seus primers cinc mesos de funcionament\nnoviembre 6, 2017 socialistesonda Deja un comentario\nLa comissió mixta de seguiment de l’Aula Universitària UJI-Vila d’Onda s’ha reunit avui per realitzar un balanç de les activitats realitzades durant els primers mesos de vida de l’Aula. A la reunió han participat l’alcalde d’Onda, Joaquín A. Huguet Lecha i el regidor de Joventut Asensio J. Blaya Martínez, i el vicerector d’Economia i PAS, Miguel Ángel Moliner i el director de l’Aula Joan Feliu Franch de la Universitat Jaume I.\nLes activitats es van iniciar al mes de juliol en el Festival 3 Cultures durant el cap de setmana del 21 al 23 de juliol amb la realització de quatre tallers gratuïts: Teixint la vida, en el que Laura Serradilla va abordar el tema de la interculturalitat. En el segon taller, anomenat El temps i les seues escates, Álvaro González conegut com Disneylexya, va reflexionar sobre conceptes universals presents en diverses cultures i temps, mitjançant l’art. En el tercer taller, Idees col·lectives i interculturalitat, Aleix Font Rierol va reflexionar sobre com l’art arriba al mateix temps a la mateixa idea, sent de llocs totalment oposats i de cultures diferents. I per últim, el taller participatiu de Didàctica de les Arts, impartit per Laura Orellana i María Avariento, les quals van treballar amb el fang, per la importància que té aquest material a Onda i es van preparar segells amb motius tradicionals moriscos, jueus i cristians típics de la ceràmica de la zona.\nEn setembre, es va realitzar l’Aula de Transparència, bon govern i participació ciutadana amb l’objectiu d’abordar els aspectes bàsics de la Llei valenciana de transparència, bon govern i participació ciutadana i compartir-los amb el conjunt de la ciutadania.\nPer al mes d’octubre, l’Aula va organitzar un Curs de fotografia amb mòbil, impartit per Fotolateras. La formació estava enfocada per millorar la presència en xarxes socials, fer molt bones fotos amb el retoc adequat i incloïa una part de microvídeo, que és un factor important per al posicionament, així com a consells sobre «marca personal» en els perfils socials.\nFinalment, al mes de novembre, l’Aula està participant en les Jornades científiques «Connecta amb la ciència» a la Biblioteca Universitària del Coneixement de Vila-real, coordinant l’assistència de tots els centres de secundària d’Onda als tallers científics de les Jornades, que en el 2018 es realitzaran a la ciutat.\nL’Aula, creada en juny de 2017, té com a principals objectius afavorir l’accés a una formació universitària, fomentant una major curiositat intel·lectual; afavorir la comunicació intergeneracional; enfortir el pensament crític, la reflexió i els recursos personals dels potencials usuaris; inspirar el coneixement, el respecte, la tolerància, la llibertat de pensament i consciència, el treball en equip i el diàleg en totes les seues formes i potenciar la capacitat d’autoocupació i l’esperit empresarial canalitzant les inquietuds de la ciutadania d’Onda.


Què és la setmana pagaia\nPublicat el Dilluns, 25 Gener 2016 22:19\nLa Setmana Pagaia es un agraïment a tots els socis del club per a la seva participació desinteressada en l´organització del simpòsium. Moltes vegades les obligacions organitzatives dels socis en el simpòsium fa que no el puguin gaudir de la mateixa forma que les persones que s´inscriuen a ell.\nCada quan s'organitza?\nLa Setmana Pagaia s´organitza tots aquells anys en que no hi ha simpòsium (anys parells).\nLa Setmana Pagaia té el mateix format que un simpòsium, es a dir, tres dies de formació tècnica amb instructors externs de primera fila i quatre dies de sortides per la Costa Brava acompanyats pels instructors o formació oficial BCU i exàmens per aquells que ho desitgin.\nA la Setmana Pagaia hi poden participar totes les persones sòcies del club, hagin participat o no en l´organització del simpòsium.\nEl cost econòmic de la Setmana Pagaia anirà repartit entre l´aportació econòmica que faci el club i la matricula que faran els inscrits (60 €).\nLa Setmana Pagaia es fa a la platja de Llança i poder utilitzar el local del club per a sessions teòriques o per a projectar-hi audiovisuals de sortides, expedicions,... L'allotjament serà al Càmping Sant Miquel de Colera.\nLa Setmana Pagaia 2018 tindrà lloc entre el 24 al 30 de març\n• 24, 25, 26 Jornades Tècniques\n• 27, 28, 29, 30 Sortides o formació i exàmens BCU\nQuins seran els Instructors?\nEls instructors de la Setmana Pagaia seran: en Nigel Denis, l´Eila Wilkinson, en Manolo Pastoriza, en Jean Marc Terrade, en Jerôme Leray, en Chris Crowhurst , l'Anna Moreno, en Marc Martin, en Toni Albert, en Pau Calero i en Joan Ramon Pros.


Buscant nous reptes: KM vertical serà l'entrenament d'estos dies\nLLoc on acaba el km Vertical de Roquetes\nAhir ja vaig anar a la caramella a fer la primera toma de contacte, vaig agafar les primeres referencies i ara aniré sovint a entrenar per allí.\nVaig sortir a entrenar tard ja que vaig esperar al meu germà que arribes de Barcelona i es va fer tard per pujar fins Caro, només vam tenir temps de pujar fins el començament de la pinassa, allí vam donar mitja volta.\nVam arribar fins allí en 35:20 i uns 700 de desnivell positiu que no tinc idea si es bo o dolent, molt bo no deu ser-ho ja que estava plovent i tots els llocs on hi havia pedra anavem molt amb compte o sigue que estos dies anirem a baixar-ho. També vull les referencies fins d'alt.\nEstic content ja que vaig correr tota la pujada, a un ritme baix però tot corrent, no cal dir que el meu germà anava pegat a mi.\nBueno ja us aniré cantant les referencies estos dies....\nPublicado por Albert Giné en 8:59\nPos podrias anar una mica lastradet i anar fent fotos i/o videos, per tal de tenir-los per la presentació de la cursa d' enguany.. que ha de ser espectacular... (ja hem contractat al Bigas Luna per a que mos face un anunci tipo KH 7 )...\nEstem parlant d'això ?


MAC&XIC: l’experiment que va arribar per quedar-se - Cerdanyola Informa!\nInici » Noticies » Notícies Generals » Cultura » MAC&XIC: l’experiment que va arribar per quedar-se\n9 Setembre 2015 a 17:00\nMAC&XIC: l’experiment que va arribar per quedar-se\nL’Ajuntament aposta per mantenir el cap de setmana teatral per a infants de 0 a 7 anys\nPresentació del programa del MAC&XIC, d’esquerra a dreta Rosa Maria Soler, Jordina Puntí i Elvi Vila // Foto: Judit Josa\nEn plena crisi, el 2011, l’Ajuntament de Cerdanyola va decidir celebrar el Festival Internacional de Teatre Infantil i Juvenil FIT cada dos anys. Tanmateix, la primera tardor sense teatre va idear com a sortida un mini festival per a nens fins a 6-7 anys.\nEl MAC&XIC celebrarà el 26 i 27 de setembre la seva segona edició.\nDesprés de l’èxit assolit el 2013, quan de forma experimental va tenir lloc el primer cap de setmana de teatre al MAC, l’Ajuntament ha decidit donar-li continuïtat.\nAhir en la presentació del programa, la regidora de Cultura Elvi Vila va expressar “la clara voluntat de tirar endavant la feina que fan les entitats”. El grup Bambalina, amb una trajectòria de 35 anys en la programació d’arts escèniques per a infants i famílies, ha preparat un MAC&XIC de gran qualitat, amb cinc prestigioses companyies de teatre seleccionades que, entre el 26 i 27 de setembre, oferiran en total nou representacions i dues sessions de joc.\nPrimera aproximació a les arts escèniques a preus reduïts\n“Cada un dels espectacles és una perleta de petit format i ofereix als infants una primera experiència molt directa i valuosa d’aproximació a les arts escèniques” va valorar la cap de Cultura, Jordina Puntí.\nLes quatre obres seleccionades, “La Lluna, la pruna”, “Petjades”, “Piu-Piu”, “Kissu” i l’espai de joc “Apicirc” es podrien programar per la seva qualitat en teatres de Barcelona o en espais com el MACBA, a Cerdanyola es podran veure a preus molt assequibles. “No són els habituals dels espectacles encara que siguin familiars” va indicar la presidenta de Bambalina, Rosa Maria Soler.\nPer evitar disgustos infantils, l’entitat aconsella a les famílies comprar les entrades, que surten a la venda dilluns 14 a l’Ateneu, amb antelació. L’aforament del Museu d’Art de Cerdanyola MAC, seu del mini festival, està limitat a 100 espectadors en les representacions d’interior i 50 en les d’exterior.\nLa seu al Museu, factor d’èxit\nAmb tot, Soler va valorar la ubicació al MAC com un dels principals factors per explicar l’èxit de la proposta. Una altra de les bases ha estat la possibilitat d’instal·lar al patí del museu una carpa que permet oferir representacions a l’exterior.\nL’elecció de la torre modernista que alberga el museu com a seu, on amb anterioritat ja s’havien representat espectacles de petit format del FIT, ofereix un emplaçament “cèntric, acollidor, que respira cultura i adaptable”, segons va valorar la presidenta de Bambalina.\nLa vinculació entre entitat organitzadora i Museu es plasma en la imatge del MAC&XIC que ha creat enguany la dissenyadora Anna Bascú davant la perspectiva de continuïtat del mini festival.\nBascú ha tingut en compte els gustos infantils en l’elecció d’un pollet com a emblema, però també el lloc. La imatge reprodueix el dibuix de les rajoles hidràuliques del terra del museu i evoca els vitralls i la forja negra característics de l’edifici modernista en el tractament dels colors i el perfil.\nLes “perles” del cap de setmana teatral\nMAC&XIC presenta una cuidada selecció d’obres, amb propostes innovadores com la inclusió del gènere d’ombres en l’espectacle inaugural, “La Lluna, la pruna”, de Mercè Framis, dissabte al matí, o l’espai de joc gratuït “Apicirc”, de Pessic de Circ, durant tot diumenge.\nLa instal·lació circense “és una novetat entre els espais de joc”, va explicar Soler, perquè situa l’infant “dins d’un rusc d’abelles” amb diferents elements al seu interior per promoure el joc i alhora, la interacció des de l’exterior amb els progenitors.\nAltres propostes són “Piu-Piu”, de Fes-t’ho com Vulguis, “Petjades”, de Periferia Teatro, que ha estat representat al Mini Grec i “Kissu”, del Centre de Titelles de Lleida.\nTotes les companyies, excepte Mercè Framis, han actuat amb anterioritat a Cerdanyola si bé a l’organització els hi fa especial il·lusió poder repetir amb el Centre de Titelles de Lleida.\nLa programació impresa es pot trobar a l’Ateneu i en diversos comerços i serveis de Cerdanyola. L’Ajuntament va agrair ahir la col·laboració del Col·legi Montserrat, els centres formatius Oxopen School, El Musical, Somnis i centre d’estudis Anna a més de la L’Aranya llibreria i la sala de festes Party per tu en la publicació del programa i els cartells.\nLes entrades pels espectacles es podran adquirir a l’Ateneu de Cerdanyola a partir de dilluns a un preu de tres euros les entrades infantils (de dos amb carnet Bambalina) i de cinc euros per a acompanyants. Al mateix Ateneu es ven per 7 euros la camiseta del MAC&XIC amb la imatge d’Anna Bascú.\nDurant la presentació del festival, la regidoria i la direcció del MAC van detallar la programació cultural per al darrer quadrimestre de l’any del museu d’art, en què destaca la incorporació de la difusió arquitectònica en exposicions i activitats. Actes destacats del mes són la II Jornada d’Art i Joves, el 18 de setembre, i la Nit Europea de la recerca el dia 25, amb una versió infantil durant la tarda de divendres.\n#Bambalina #cultura #Elvi Vila #FIT #MAC #MAC&XIC #Museu d’Art de Cerdanyola #Rosa Maria Soler #teatre infantil #titelles\nEl cap de setmana de teatre MAC&XIC omple Can Domènech\nEl MAC inicia la temporada amb l’objectiu d’atreure nou públic\nEl MAC&XIC torna a Cerdanyola el setembre


Valoració de Palets Residuals | Palets Penedès\n/ Valoració de Palets Residuals\nValoració de Palets Residuals\nDins el nostre afany de recuperació hem establert un servei de valoració de palets residuals. D’aquesta manera lliurem a les empreses de part del cost de la gestió d’aquests palets com a residu, la qual cosa suposa un cost; i alhora es pot recuperar part del seu valor re-introduint-los en mercat.\nPerquè és interessant aquest servei ?\nActualment la majoria de palets que no es reutilitzen i queden fora de circuit en una empresa són considerats residuals i es gestionen com a tal originant una despesa per a la seva gestió i destrucció.\nAquest servei reaprofita gran part d’aquests palets els quals per una banda alliberen el cost de la gestió i passen a ser un valor recuperable tant per l’empresa com per a nosaltres ja que els podem reintroduir al mercat allargant la seva vida útil.


Rubí Indústria Circular posa en marxa un concurs pioner a Espanya d'autoconsum solar compartit en l’àmbit industrial - Ajuntament de Rubí\nRubí Indústria Circular posa en marxa un concurs pioner a Espanya d'autoconsum solar compartit en l’àmbit industrial 13 empreses dels Polígons d’Activitat Econòmica de Can Jardí, Rubí Sud, Cova Solera i Ca n’Alzamora aposten pel consum elèctric compartit com a mesura per millorar la seva competitivitat i alhora fer front a l’emergència climàtica https://www.rubi.cat/ca/actualitat/noticies/rubi-industria-circular-posa-en-marxa-un-concurs-pioner-a-espanya-dautoconsum-solar-compartit-en-l2019ambit-industrial https://www.rubi.cat/@@site-logo/ajuntament-de-rubi.svg\nCan Jardí en una imatge d'arxiu (foto: Ajuntament de Rubí - Localpres)\nDilluns 3 de febrer ja estaran disponibles les bases del primer concurs privat per a l'autoconsum compartit per a empreses de la ciutat, impulsat per l’Ajuntament de Rubí a través de la iniciativa Rubí Brilla. La convocatòria s'emmarca dins de la prova pilot de gestió circular del polígon de Can Jardí que porta per nom Rubí Indústria Circular (RIC) i és el primer projecte d'autoconsum solar compartit en l’àmbit industrial d’Espanya. El concurs s’obre a totes les empreses instal·ladores, enginyeries, consultores o ESEs interessades en la instal·lació de sistemes d’autoconsum solar individuals o bé compartits per a les diferents empreses de Rubí participants del projecte. Per accedir a les bases, cal omplir aquest document i fer-lo arribar al gestor energètic i responsable del concurs, Josep Ma Ortiz i Prat, a través del correu electrònic josep.m.ortiz@ebcn.cat.\nEl RIC es fonamenta en la idea que la gestió compartida dels diferents recursos dels Polígons d’Activitat Econòmica (PAE) permetrà optimitzar costos, reduir les emissions de CO2, crear ocupació i nous perfils professionals i millorar la competitivitat de totes les empreses que hi participen. Així, la proposta ha posat en marxa un equip gestor del polígon format per especialistes en matèria d’energia, aigua, residus i mobilitat.\nEn aquest marc, el passat 10 de juliol es va aprovar la realització de les bases tècniques per part del gestor energètic per realitzar un concurs privat amb l’objectiu d’implementar instal·lacions d’autoconsum solar que donin servei a 13 empreses de Rubí situades als PAE de Can Jardí, Rubí Sud, Cova Solera i Ca n’Alzamora. Les companyies que s’han sumat al projecte són: Jovi, KAO Chimigraf, Imerys Perlita, Innovación y Control de la Energía, Carlos Árboles, Kennametal, Pamole, FLO, Alumec, Cevagraf, Tecno Inoxfred Industrial, Keya i Maqcenter.\nL’autoconsum compartit és, gràcies al nou marc normatiu instaurat l’any passat, la principal eina per canviar l’actual model energètic que es basa en un sistema centralitzat, fòssil i finit. L’agregació de diferents empreses amb voluntat de dur a terme el projecte, a més de possibilitar sinergies entre elles, ha de permetre una reducció de costos gràcies a l’economia d’escala i possibilitar mecanismes per compartir l’energia. La legislació vigent (RD 244/2019) permet l’autoconsum de repartiment estàtic que obre la porta a les comunitats energètiques i dona solucions a aquelles empreses que disposen de molt d’espai en coberta i poc consum.\nLes bases provisionals estaran disponibles dilluns 3 de febrer i s’obrirà un període per a al·legacions i modificacions. El 10 de febrer ja hi haurà un document amb les bases definitives i s’obrirà el període de recepció de propostes que s’allargarà fins al 29 de febrer. El 16 de març es donarà a conèixer el resultat del procés de recepció de candidatures i les tres propostes que han resultat finalistes. Les tres empreses triades defensaran les seves candidatures el 27 de març i es preveu que la resolució del procés es faci pública el 17 d’abril.


Broquetes, una forma divertida de presentar els aliments | Consumer\nBroquetes, una forma divertida de presentar els aliments\nDes de l'aperitiu fins a les postres, aquests pinchos aconsegueixen menjars més divertits i originals\nUna broqueta és un punxo de fusta o una agulla de metall, prima i punxeguda, amb una longitud d’uns 30 centímetres, que serveix per enfilar diferents aliments. Amb aquest mateix nom es coneix també als plats que s’elaboren mitjançant aquesta tècnica. Les tradicionals es cuinen amb carn amanida amb pimentón, sal i alguna espècia com comino o menta. A aquest tipus de broquetes les hi denomina pinchos morunos.\nHi ha broquetes de molts tipus: de peix, marisc, fruites i verdures. També es poden barrejar aliments de diferents grups, que proporcionen contrastos de sabors i textures. Tots els aliments que s’enfilen en la broqueta han de tallar-se en trossos quadrats, de la mateixa grandària i petits.\nLes broquetes vegetals resulten més originals ja que es poden combinar vegetals crus i cuinats, i enfilar-los en el mateix punxo. Una altra opció és barrejar amb carns -porc, boví, be o au- o amb peixos i mariscs. També és possible menjar les postres embrochetados, com les broquetes amb trossos de fruita, que poden servir-se soles o acompanyades de salses dolces, com la xocolata calenta o de iogurts.\nCom cuinar les broquetes\nCal ser caut amb els amaniments per no dissimular el sabor original del producte, sinó complementar-ho\nLes verdures poden estar cuites, escaldades o salteadas. En el cas de les carns o dels peixos, queden molt saborosos si es marinan en una mica de pimentón o en un majado de llimona o vinagres aromàtics, juntament amb un polsim d’all o herbes i espècies com la farigola, l’alfàbrega o els pebres variats.\nUnes gotes d’oli d’oliva aconsegueixen un toc exquisit en la broqueta, segons l’aliment: com més delicat sigui el producte, més suau ha de ser l’amaniment. Al marinar els aliments, resulten molt més saborosos i s’aconsegueix un toc original en la presentació.\nCal ser caut amb els amaniments ja que l’objectiu no és dissimular el sabor original del producte, sinó complementar-ho. Els aliments enfilats en la broqueta, en general, es rosteixen al forn, a la planxa o la graella. Només en el cas de les fruites o d’alguns vegetals es consumeixen crus.\nMultitud d’aliments poden preparés en forma de broqueta, com:\n1. Broquetes de vedella amb blat de moro i salsa d’alvocat.\n2. Broquetes de pollastre amb salsa picante de prunes.\n3. Broquetes de porc amb comino i menta.\n4. Broqueta de sèpia amb alioli.\naperitiu broquetes forma divertida-ca postre-ca vegetals


Muratsi Holiday Cottages Hotel Kuressaare Estònia - Ofertes d'hotels amb els MILLORS DESCOMPTES EN LÍNIA AGODA\nVarese tee, Kaarma, Kuressaare, Kuressaare, Estònia 93859 (Mostra el mapa)\nHo sentim, no hi ha habitacions disponibles al Muratsi Holiday Cottages Hotel per les dates escollides.\nEquipaments àrea de fumadors ascensor bar bar de la piscina botigues a l'hotelbugaderia cafeteria caixa forta casino centre de negocis conserge discoteca/dj equipaments per a persones amb discapacitats habitació familiar instal·lacions per a reunions i banquets lloguer de bicicletes restaurants'admeten animals de companyia saló servei d’habitació VIP servei de cangurservei de llançadora servei d'habitacions servei d'habitacions 24 h transport hotel/aeroport visites turístiquesZones públiques amb Wi-Fi\nSituat en el cor de Kuressaare, Muratsi Holiday Cottages Hotel és un lloc ideal des d'on descobrir Kuressaare. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Muratsi Holiday Cottages Hotel asseguren una estada plaentera als seus clients. Els clients de l'hotel poden gaudir de lloguer de bicicletes, servei de llançadora, s'admeten animals de companyia, Zones públiques amb Wi-Fi, aparcament de cotxes. Entri en una de les 2 habitacions i escapi de l'estrès del dia amb una ampla gama de comoditats com habitacions per a no fumadors. Durant el dia podeu gaudir de l'atmòsfera relaxant de jardí, sauna. Amb una localització ideal i amb comoditats imbatibles, Muratsi Holiday Cottages Hotel no troba competidors en cap categoria.


Notícies - Presó provisional per al fill del matrimoni assassinat a Valldoreix\nPresó provisional per al fill del matrimoni assassinat a Valldoreix\nEl fill del matrimoni va ser detingut dimarts de la setmana passada\nel 30/mar/15 Redacció Societat PDF\nEl jutjat d'instrucció número 2 de Rubí ha decretat presó provisional pel fill del matrimoni mort a Valldoreix la setmana passada. El Tribunal Superior de Justícia de Catalunya (TSJC) ha comunicat que el detingut ha ingressat en un mòdul de psiquiatria per dos delictes d'assassinat.\nMort al domicili de la parella\nEl matrimoni, un home i una dona d'uns 80 anys, va aparèixer mort dilluns de la setmana passada al seu domicili, al carrer del Rusc, amb signes evidents de violència al seu domicili.\nEls Mossos d'Esquadra van rebre l'avís d'una assistent social que s'havia dirigit a la casa de les víctimes. Com que cap dels membres de la parella no responia, els Bombers van obrir la casa i, aleshores, es van trobar els cadàvers, que havien rebut l'impacte d'un objecte contundent, segons les investigacions. Una vegada descoberts els morts, els Mossos van emetre una ordre de detenció del fill i la Guàrdia Civil el va localitzar dimarts de la setmana passada a Sagunt.\nDesaparició al 2008 i visites a la seu d'un partit\nEl 2008, la família de l'home havia demanat ajuda ciutadana per trobar aquest fill, que havia desaparegut sense donar cap avís tres mesos abans. Aleshores, els pares van denunciar els fets i van advertir que el seu fill tenia una malaltia mental i que havia anat a viure amb ells a Valldoreix després de vendre's el pis a Coll Favà. Al cap de poques setmanes, el van localitzar.\nFa un mes, la Policia Local de Cerdanyola va identificar el presumpte autor del crim, després que el santcugatenc visités en diverses ocasions la seu d'un partit polític d'aquell municipi. Segons una font de la formació cerdanyolenca, el sospitós presentava un estat brut i manifestava actituds estranyes no violentes, la qual cosa els va portar a avisar el cos policial del municipi veí. Llavors, la Policia Local de Sant Cugat es va posar en contacte amb els seus pares per donar a conèixer els fets.


ATEVAL promou a Bocairent una conferència sobre testament empresarial i familiar | Bocairent\nLa xerrada analitza els instruments legals per garantir la continuïtat de l’empresa familiar\nDonar a conèixer els instruments legals necessaris per assegurar la continuïtat legal i idònia de l’empresa familiar va ser l’objectiu de la conferència organitzada per l’Associació d’empreses tèxtils de la Comunitat Valenciana (ATEVAL) dimecres passat, 6 de juny, a Bocairent. D’aquesta forma, una advocada i un economista procedents d’una consultora amb més de 25 anys d’experiència van indicar la importància de la planificació amb suficient antelació per tal d’evitar problemes a l’hora de les successions.\nLa sala Joan de Joanes de Bocairent va congregar al voltant de quaranta empresaris locals però també procedents d’Albaida, de Banyeres de Mariola i d’Ontinyent entre els qui hi havia representants de firmes de tercera i de quarta generació. Elaborar un protocol familiar apte que previnga conflictes així com la necessitat de diferenciar entre el patrimoni personal i l’empresarial van ser alguns dels temes de major interés per als assistents.\nLa ponència va ser inaugurada per l’alcalde de Bocairent, Josep-Vicent Ferre, qui va agrair a ATEVAL l’aposta per a realització d’aquest tipus de sessions informatives a totes les localitats, no sols en les capitals de comarca. De fet, el vicepresident de la patronal tèxtil, Jorge Mataix, va refermar, en la cloenda, aquest compromís de descentralització de les accions promogudes per tal d’aproximar els serveis oferts al mateix temps que es potencia el diàleg entre els seus membres.


John i Paul (The Beatles). 1965. Hotel Avenida Palace. Barcelona © Joana Biarnés\nEl Museu d’Art Jaume Morera de Lleida presenta fins al proper 20 de març la mostra Joana Biarnés. El rostre, l’instant i el lloc, la primera exposició individual dedicada a qui va ser una de les primeres fotògrafes que va aconseguir professionalitzar-se com a fotògraf de premsa a l’Estat. Comisariada pels professors de la Universidad Complutense de Madrid Mónica Carabias i Francisco José García Ramos sobre una selecció del fotògraf Cristóbal Castro i produïda per l’Ajuntament de Terrassa, aquesta exposició es va poder veure per primera vegada a la Sala Muncunill de la ciutat del Vallès Occidental la tardor de 2014, pocs mesos després que la Generalitat de Catalunya atorgués la Creu de Sant Jordi a la fotògrafa terrassenca en reconeixement a la seva trajectòria. Tanmateix, no es tracta d’una exposició retrospectiva, sinó d’una mostra centrada en el seu treball com a reportera gràfica durant les dècades dels anys seixanta i setanta. En concret, es tracta d’un recull de setanta fotografies en blanc i negre positivades per a l’ocasió a partir dels negatius originals de l’autora, la majoria de les quals van ser publicades a la premsa de l’època, com ara al setmanari ¿Por Qué?, les revistes Ondas i Semana o fonamentalment als diaris editats a Madrid Pueblo i ABC, periòdics d’àmbit estatal en què Biarnés va treballar.\nUn conjunt que ofereix al visitant l’oportunitat d’exercir una doble lectura profundament suggestiva. En primer lloc, permet endinsar-se en el testimoni personal de la fotògrafa, una figura d’un caràcter vital i tenaç, encara avui intacte, que ens parla d’algú capaç de superar els obstacles i els estereotips imposats per la cultura patriarcal del franquisme que relegava les dones a l’àmbit domèstic i vetava el seu accés en sectors professionals tradicionalment dominats per homes. Joana Bairnés, fou, en efecte, una de les primeres dones que s’obrí pas en un món d’homes. Encara que va realitzar estudis a l’Escola de Periodisme, es va introduir en el món de la fotografia gràcies al seu pare, Joan Biarnés, corresponsal gràfic de diversos diaris esportius i amb qui Joana va començar a treballar durant els anys cinquanta. La constància i la lluita contra tota classe de dificultats –com quan un àrbitre va aturar un partit de futbol entre el Barça i l’Espanyol tan sols pel fet de ser al camp exercint la seva feina de periodista esportiva– va permetre Biarnés independitzar-se i aconseguir bastir la seva pròpia trajectòria professional, carrera que s’estengué al llarg de trenta-cinc anys, període en què va treballar com a reportera gràfica en diaris -principalment a la redacció del diari Pueblo (1963-1972)- i agències, exhibint un estil personal i una polivalència de registres que abracen àmbits tan diversos, a més de l’esportiu, com el reportatge social, la fotografia de societat, el món del cinema, la música o la moda. El 1975 fundà, conjuntament amb el seu marit, el també periodista Jean Michel Bamberger, l’agència Sincro Press i malgrat els anys de feina ininterrompuda una dècada més tard decideix retirar-se del reportatge gràfic pel malestar que li provocava l'estil groc que havia tenyit llavors la professió. Després d’obrir i regentar durant vint anys el reconegut restaurant Ca Na Joana a Evissa i de tres dècades apartada de la fotografia, la seva figura es començar a recuperar públicament, gràcies a diverses iniciatives com aquesta interessant mostra o l’imprescindible documental Joana Biarnés, una entre tots (2015) d’Òscar Moreno i Jordi Rovira, realitzat mitjançant un projecte de micromecenatge i en què la protagonista ofereix el seu testimoni en primera persona.\nPerò més enllà d’aquest valuós testimoniatge, podem llegir a la vegada l’obra de la fotògrafa. En aquest cas, una tria d’imatges que se’ns presenta no només com el mirall d’una època determinada que es manifesta a partir d’un variat catàleg de personatges i situacions que van protagonitzar la vida pública espanyola durant les dècades del desarrollismo franquista, sinó com un exemple de l’estil personal de Biarnés, caracteritzat per un enfocament proper i sensible a la realitat dels subjectes representats. En aquest sentit, predomina en l’exposició, el gènere del retrat, sempre en el seu cas, exercit des d’una sorprenent intimitat i complicitat que atorga a les seves fotografies un grau inèdit d’emotivitat i sinceritat. Prova d’això, són, per exemple, el cèlebre reportatge en exclusiva sobre l’estada dels Beatles a Barcelona o bé les sèries de retrats de grans personalitats del món de la cultura i l’espectacle presents a la mostra. De fet, cada fotografia revela, en certa manera, una petita part de l’extrovertida i afable personalitat de la fotògrafa, una d’aquelles persones que captiva tant o més que la seva fotografia sempre que algú té l’oportunitat de conèixer-la per primera vegada. És potser aquest reconeixement a la seva singularitat, el que la situa com l’autora d’uns dels treballs més destacats del fotoperiodisme de l’època, conjuntament amb l’obra de Pilar Aymerich i Colita, aquesta última, pionera també en difondre l’obra de Biarnés en incloure-la en l’exposició Fotògrafes pioneres a Catalunya que va comissariar juntament amb Mary Nash el 2005 al Palau Robert. És per això, doncs, que cal reivindicar la figura de la Joana Biarnés així com la resta de fotògrafes que, abans i després, des de la seva experiència, creativitat i subjectivitat personal, es presenten com a referents i testimonis imprescindibles de la nostra memòria i identitat col·lectiva que cal rescatar de l’oblit i difondre com a part ineludible del nostre patrimoni. El fet que aquesta sigui encara avui una assignatura pendent no és res més que un estímul per posar-se a la feina i continuar treballant com abans millor.


L'avanç de les flames obliga a confinar la comarca sencera | Dani Chicano / ACN | Figueres | Successos | El Punt Avui\nL'avanç de les flames obliga a confinar la comarca sencera L'avanç de les flames obliga a confinar la comarca sencera L'avanç de les flames obliga a confinar la comarca sencera L'avanç de les flames obliga a confinar la comarca sencera + L'avanç de les flames obliga a confinar la comarca sencera E-mail\nFigueres - 23 juliol 2012 2.00 h\nL'avanç de les flames obliga a confinar la comarca sencera\nA Llers, un veí de 75 anys va morir a causa d'un infart en cremar-se-li la casa\nA la Jonquera, un home de 64 anys va patir cremades en el 80% del cos i el seu estat era molt greu\nMig miler de persones evacuades passaran la nit en pavellons, centres cívics i espais habilitats, ateses per voluntaris\nL'avanç de les flames obliga a confinar la comarca sencera L'avanç de les flames obliga a confinar la comarca sencera L'avanç de les flames obliga a confinar la comarca sencera L'avanç de les flames obliga a confinar la comarca sencera L'avanç de les flames obliga a confinar la comarca sencera E-mail\nDani Chicano / ACN - Figueres\nEl terror va fer acte de presència poc abans de les 2 de la tarda d'ahir. Els Bombers de la Generalitat n'informaven, i el titular era que s'estava cremant una zona de vegetació a tocar de la ignominiosa N-II, al nord de la Jonquera. Aleshores, el terror va trobar el pitjor dels aliats, la cavalcadura perfecta, ahir poderosa i desbocada, amb ràfegues de 90 quilòmetres per hora: la tramuntana. La Jonquera va ser la primera localitat assotada per la fúria de les flames i a quarts de 4 de la tarda ja s'havien cremat 150 hectàrees i s'havien tallat l'N-II, l'AP-7 i la línia del TGV. L'incendi creixia de manera exponencial i el vent bufava amb fúria, fins al punt que poc després de les 4 de la tarda, a Girona, ja s'apreciava un tel de fum en l'aire i començava una lleu pluja de cendra. A aquelles altures, les xarxes socials ja bullien d'imatges i de comentaris, i arribaven notícies de pluja de cendra a Palafrugell, a Torroella, a Palamós o Pals, una circumstància que es va generalitzar al Baix Empordà, el Gironès i part del Pla de l'Estany. L'alcaldessa de la Jonquera, Sònia Martínez, que era fora, tornava rabent cap a la localitat, mentre que Judith Carreras, la seva tinenta d'alcalde, oferia les primeres informacions. Unes 250 persones van ser acollides al pavelló municipal, entre evacuats de zones afectades com la Porta Catalana, el Mas i la zona Escudero, i els participants en unes colònies que es feien en una casa d'Estanys de Capmany, que es va acabar cremant. La força del vent inutilitzava gairebé la totalitat dels mitjans aeris, que no podien descarregar, i només volaven alguns helicòpters per evacuar veïns de masos aïllats. Protecció Civil va activar l'Infocat i es va decretar el confinament de part dels veïns del municipi. Aquesta mesura del confinament es va anar estenent al llarg de la tarda, vespre i nit, a la major part de les localitats de la comarca.\nEl foc, que avançava a 7 quilòmetres per hora, una velocitat vertiginosa, anava voraç en direcció a Agullana. Alfons Quera, l'alcalde, va seguir atentament i va participar activament en les tasques que es van anar repetint en altres localitats: avisar els veïns, evacuar els que viuen en masos aïllats i procurar agrupar-los, a més de complir el confinament decretat. Quera va manifestar que no havia vist mai progressar el foc amb la fúria d'ahir, “saltant piscines i superant qualsevol obstacle”. A Agullana es va enregistrar, però, una de les víctimes greus de l'incendi, un home de 64 anys que va es va fer cremades en un 80% del cos.\nEl nombre de poblacions confinades es va ampliar a nou: la Jonquera, Agullana, Capmany, Biure, Vilarnadal, Sant Climent Sescebes, Pont de Molins, Llers i Masarac.\nCarles Fortiana, alcalde de Llers (1.172 habitants), atenia aquest diari mentre resolia dubtes als veïns i explicava que els havien ordenat marxar a Figueres, al pavelló municipal, malgrat que ells ja en tenien un, de pavelló, de manera que el nucli va quedar buit. Un veí d'aquesta població, de 75 anys, va morir d'un infart, possiblement, deia Fortiana, perquè va veure cremar casa seva. A Masarac, l'alcalde Lluís Pujol, a mitja tarda explicava que no comptaven que el foc en fes tanta via, i a les 6 de la tarda ja havia cremat una granja de vedells i porcs, part dels quals havien pogut escapar, però mentre parlava amb aquest diari ja sentia els esgüells dels porcs d'una altra granja, que començava a cremar.\nSe succeïen les crides als pagesos i habitants de la zona, i a voluntaris que hi poguessin acudir, a llaurar camps mirant d'obstaculitzar tant com fos possible l'avanç de les flames. A Figueres, preveient que el foc hi arribaria, es va determinar que es llaurés els voltants del castell de Sant Ferran. A Sant Climent Sescebes, l'alcalde, Josep Guiolà, explicava al vespre que el foc no hi havia arribat, però que es mantenien alerta per si el vent canviava de direcció.\nCap a les 10 de la nit, Eduard Payrà, alcalde de Darnius (529 habitants), narrava els moments d'angoixa viscuts en veure el poble envoltat pel foc, i explicava que havien tingut fortuna d'haver pogut mobilitzar 150 voluntaris, i lloava la tasca dels membres de l'ADF, ja que les dotacions de bombers a la zona van escassejar. Payrà hauria volgut activar l'Infocat a les 5 de la tarda, però no va rebre l'autorització per fer-ho. Tot i això, va començar a prevenir la gent respecte al perill i planificar com arribar a les masies disseminades per evacuar-les, trobant alguns problemes per fer-ho amb gent gran, que no volia deixar casa seva ni el bestiar a mercè de les flames, si és que aquestes hi arribaven.\nLa nit es preveia llarga i extremadament dura.\nA les 5 de la tarda ja volia activar l'Infocat, però no m'han autoritzat a fer-ho\nNo havia vist en tota la vida la virulència amb què ha avançat aquest foc\nNo comptàvem que aniria tan ràpid. Sento cridar els porcs d'una granja que crema\nPatim per aquesta nit, perquè la tramuntana revifa i el foc també\nEl foc podria estar causat per imprudències manifestes\nConfio que amb la llum del dia els mitjans aeris puguin sufocar l'incendi\nCentres habilitats per passar-hi la nit\nLa xifra total de persones, entre veïns i visitants, que no podien tornar al seu destí pels talls de carreteres era de gairebé mig miler. Un total de 476 veïns van dormir en pavellons, centres i espais que van habilitar els diferents municipis per donar-los recer i auxili, segons la direcció general de Protecció Civil (DGPC). En total, eren 300 veïns de Colera, 100 de Figueres, 40 de Roses, 12 de Llançà i 12 de Portbou. D'altra banda, ahir a mitjanit es mantenia l'ordre de confinament a totes les poblacions de l'Alt Empordà, això vol dir que els veïns s'havien de mantenir dins de casa, amb les portes i les finestres tancades. A les xarxes socials, especialment a Twitter, sovintejaven els anuncis espontanis de ciutadans de comarques del Gironès i el Baix Empordà que s'oferien per acollir a casa seva els veïns de les poblacions afectades que, a causa de la situació o dels talls de carreteres, haguessin de passar la nit fora. També s'utilitzava Twitter per demanar voluntaris per fer tasques als llocs habilitats per acollir els afectats. També es van habilitar centres d'acollida a Girona –200 persones han dormit a Fontajau– i Castelló d'Empúries. També es succeïen recomanacions de no trucar al 112 si no era necessari, i es comminava els qui eren a la zona a no gastar bateria del mòbil, ja que en cas d'urgència podrien necessitar l'aparell. A mesura que passaven les hores, les recomanacions es convertien en ordres, respecte al confinament, i en prohibicions sobre la circulació per carreteres de l'Alt Empordà, que va enregistrar una aturada total de trànsit rodat, tret dels vehicles d'emergència, i ferroviari.\nEl Punt Avui. Girona 23-07-2012, Pàgina 6


Resolució del rector de 14 de febrer del 2017 sobre facturació electrònica a la Universitat Pompeu Fabra - Seu electrònica (UPF)\nResolució del rector de 14 de febrer del 2017 sobre facturació electrònica a la Universitat Pompeu Fabra/\nLa Llei 25/2013, de 27 de desembre, d'impuls de la factura electrònica i creació del registre comptable de factures en el Sector Públic, impulsa l'ús de la factura electrònica i crea el registre comptable, a fi d'agilitzar els procediments de pagament al proveïdor i donar certesa de les factures pendents de pagament existents. Aquesta Llei ha estat desenvolupada, amb caràcter bàsic, por l'Ordre HAP/492/2014, de 27 de març, per la que es regulen els requisits funcionals i tècnics del registre comptable de factures de les entitats de l'àmbit d'aplicació de la Llei , i per l' Ordre HAP/1074/2014, de 24 de juny, per la que es regulen les condicions tècniques i funcionals que ha de reunir el Punt General d'Entrada de Factures Electròniques.\nD'altra banda, la Generalitat de Catalunya ha dictat l'Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l'àmbit de l'Administració de la Generalitat de Catalunya i el sector públic que en depèn, que pot ser presa com a referència.\nTot i que la Universitat aplica la nova legislació des de la seva entrada en vigor, es considera necessari substituir la resolució que regulava fins ara la factura electrònica a la Universitat i adoptar una nova resolució que s'adapti a les citades normatives relacionades amb la factura electrònica.\nÉs per això que, en ús de les competències que m'atorga l'article 52 dels Estatuts de la Universitat Pompeu Fabra i 51 i següents de l'acord del Consell de Govern de 26 de gener del 2011, pel qual s'aprova el Reglament d'ús dels mitjans electrònics i del procediment administratiu electrònic en l'àmbit de la Universitat Pompeu Fabra,\nAquesta resolució té per objecte regular la recepció de factures electròniques a la Universitat Pompeu Fabra. La factura electrònica és el document, amb efectes fiscals, emès pel proveïdor per mitjans electrònics, que reemplaça el document físic en paper, amb el mateix valor legal i amb totes les condicions de seguretat necessàries.\nArticle 2. Condicions de la factura electrònica\n1. Les condicions perquè la factura electrònica sigui reconeguda per la UPF com equivalent a la factura en paper són que:\na) el format electrònic de factura sigui en format Factura-e;\nb) la transmissió sigui per mitjans electrònics;\nc) el format electrònic i la transmissió electrònica, garanteixi la integritat del seu contingut i l'autenticitat del seu origen mitjançant firma electrònica reconeguda.\n2. No tindrà el tractament de factura electrònica, aquella que sigui tramesa amb document PDF mitjançant correu electrònic.\nArticle 3. Obligatorietat d'ús de la factura electrònica\n1. D'acord amb el que preveu la Llei 25/2013, de 27 de desembre, d'impuls de la factura electrònica i creació del registre comptable de factures en el Sector Públic, tots els proveïdors que en el marc d'una relació contractual hagin lliurat béns, prestats serveis i/o executat obres per a la Universitat Pompeu Fabra podran expedir i remetre factura electrònica (format Factura-e).\n2. Estan obligats a facturar electrònicament tots els proveïdors que hagin entregat béns o prestat serveis a la UPF des del 15 de gener de 2015 i en concret, d'acord amb el que disposa l'article 4 de la Llei 25/2013, de 27 de desembre, d'impuls de la factura electrònica i creació del registre comptable de factures en el Sector Públic:\n- Societats anònimes.\n- Societats de responsabilitat limitada.\n- Persones jurídiques i entitats sense personalitat jurídica que no tinguin nacionalitat espanyola.\n- Establiments permanents i sucursals d'entitats no residents en territori espanyol en els termes que estableixi la normativa tributària.\n- Unions temporals d'empreses.\n- Agrupació d'interès econòmic i altres supòsits previstos a la Llei 25/2013, de 27 de desembre, d'impuls de la factura electrònica i creació del registre comptable de factures en el Sector Públic.\nArticle 4. Punt general d'entrada de factures electròniques\n1. El punt general d'entrades de factures de la UPF és el Portal de factura electrònica de la Generalitat (e-FACT del Consorci d'Administració Oberta de Catalunya), adherit al de l'Administració General del Estat (FACe).\n2. El punt general d'entrades de factures de la UPF és accessible des de la Seu electrònica de la UPF.\nArticle 5. Requeriments de les factures\n1. La Universitat Pompeu Fabra està adherida al Directori Comú d'Unitats Orgàniques i Oficines (DIR3) amb el codi U03900001.\nLa Secretaria General publicarà i mantindrà actualitzada a la Seu electrònica la llista dels codis DIR3 amb l'objectiu que els proveïdors utilitzin aquests codis quan presentin les factures a la Universitat.\n2. Els requisits que ha de contenir la factura per que sigui considerada com a tal són els següents:\n- Data d'expedició de la factura.\n- Dades fiscals de l'emissor i de la Universitat Pompeu Fabra -com a destinatària- (nom/raó social, NIF/CIF, adreça).\n- Concepte detallat (servei/bé que s'ha lliurat).\n- Desglossament de l'import: base imposable i impostos (IVA i/o IRPF).\nEn el supòsit que l'operació estigui exempta d'IVA, s'haurà d'incloure a la factura una referència als preceptes de la normativa aplicable que permeti aquest fet.\nEn el supòsit que el proveïdor que factura a la Universitat pugui aplicar, d'acord amb la normativa aplicable, una retenció del IRPF reduït, caldrà que presenti el document que acrediti aquesta reducció.\n3. Cada factura haurà d'incloure un identificador de referència que la unitat gestora de la despesa li comunicarà al proveïdor amb caràcter previ a l'emissió del document. Es faculta al Servei de Pressupostos i Finances per retornar les factures que no incloguin aquest identificador, a fi i efecte que el proveïdor pugui esmenar aquest defecte.\n4. Els plecs de clàusules administratives de totes les licitacions i concursos que publiqui la Universitat han d'indicar la codificació prevista a l'apartat 1 d'aquest article, que serà indispensable per a la remissió de totes les factures electròniques.\n5. A efectes del seu tractament en el punt general d'entrada de factures electròniques eFACT, les factures s'ajustaran, quant al format estructurat i signatura electrònica avançada basada en un certificat reconegut i segell electrònic, d'acord amb allò disposat a l'article 5 i a la disposició addicional segona de la Llei 25/2013, del 27 de desembre, d'impuls de la factura electrònica i creació del registre comptable de factures en el sector públic.\nArticle 6. Registre de factures\n1. Les factures electròniques i les factures en paper es registren en el registre general d'entrades i sortides de la UPF.\n2. Ulteriorment el Servei de Pressupostos i Finances les registra en el Registre comptable de factures.\nArticle 7. Òrgans competents per a la gestió del registre comptable de factures i la tramitació de les factures\n1. La gestió de la factura electrònica i el Registre comptable de factures és responsabilitat del Servei de Pressupostos i Finances de la Universitat.\n2. El Servei d'Informàtica serà el responsable tècnic del manteniment, disponibilitat i seguretat del Registre comptable de factures.\nArticle 8. Consulta de l'estat de les factures\n1. La Universitat garanteix l'accés per part dels proveïdors, a la informació de l'estat de la tramitació de la factura en temps real a la Seu electrònica de la UPF.\n2. Les factures presentades en format electrònic a través del punt general d'entrades de factures de la UPF produeix una entrada automàtica en el registre general d'entrades i sortides de la Universitat, proporcionant al proveïdor un justificant de recepció electrònic amb acreditació de la data i hora de presentació.\nArticle 9. Arxiu i custòdia\n1. La conservació de les factures i dels documents adjunts, juntament amb la signatura generada o validada d'acord amb el que estableixi la normativa vigent en la matèria, ha de garantir l'accés al document factura. També s'ha de garantir la impressió de les factures després de verificar-ne la signatura i que permetin aquesta verificació amb el document original electrònic.\n2. La conservació de factures en suport electrònic es portarà a terme d'acord amb el què estableix la normativa reguladora de les obligacions de facturació i amb totes les garanties d'integritat, disponibilitat, autenticitat, confidencialitat i conservació que siguin d'aplicació.\nEs deroga la resolució del rector de 17 de febrer del 2012 sobre facturació electrònica a la Universitat Pompeu Fabra.\nBarcelona, 14 de febrer del 2017


Comunicat arran la detenció, per part dels cossos repressius de l’estat espanyol, ahir a València – SEPC\nThis entry was posted in Comunicats No portada Secundaria Universitats on 9 juliol 2013 by admin_sepc\nDurant el matí del passat dijous, el nostre company Pau, militant del SEPC del nucli de la Universitat de València, ha estat detingut acusat d’uns presumptes desordres i danys ocorreguts durant la darrera vaga estudiantil convocada a València el 9 de maig per l’Assemblea Interuniversitària. Aquesta detenció és un exemple més de l’escalada repressiva que està patint el moviment estudiantil organitzat a la ciutat de València. Són ja més de 20, les persones que han estat citades per un sumari obert per presumptes delictes comesos durant l’última jornada de vaga.\nEl passat 9 de Maig, el Sindicat d’Estudiants dels Països Catalans no vam convocar a nivell nacional la vaga del sector educatiu http://www.sepc.cat/continguts/contingut/vaga9M.php. Tanmateix, a València, les militants del SEPC, tot i no convocar com a tal, vam participar a títol individual activament d’aquesta mobilització i jornada de lluita. I ho vam fer amb la legitimitat que tenia la convocatòria feta des de l’Assemblea Interuniversitària, de la qual en formem part. I que amb un discurs netament anticapitalista i en defensa de l’educació pública, es desmarcava clarament tant de la convocatòria com del discurs oficial de la vaga promoguda per sindicats tals com, CCOO, UGT o Sindicato de Estudiantes. I es per tot això, que vam eixir, com a part del moviment estudiantil que som, a defensar la Universitat Pública als nostres centres i als carrers de València.\nDavant d’això, cap a les 18 de la vesprada, més de 40 persones s’han concentrat davant de Jefatura de Policia de València pèr mostrar la solidaritat amb Pau i intentar l’alliberament del nostre company. Durant la concentració de suport, la policia ha practicat diverses identificacions arbitràries i s’ha amenaçat amb la dissolució de manera violenta. Cap a les 19:30, i davant la notícia del trasllat a Jutjats, part de la gent ha continuat demanant la posada en llibertat davant del Jutjat de Guàrdia, cosa que ha passat cap a les 21:30 de la nit.\nDes del Sindicat d’Estudiants dels Països Catalans i Alerta Solidària volem condemnar aquesta detenció sense fonaments, amb una actuació totalment desorbitada de la policia que respon únicament a un intent de criminalitzar les lluites estudiantils i juvenils i amedrentar i fitxar els seus membres. Sense cap tipus de lògica jurídica ni arguments possibles, la policia i la mal anomenada justícia espanyola busquen l’aniquilament de qualsevol resposta al carrer i a les aules. De la mateixa manera volem felicitar a tota la gent que ha mostrat el seu suport davant aquesta nova agressió, element que ha sigut definitiu per accelerar la posada en llibertat del company detingut.\nValència, Països Catalans a divendres 5 de juliol de 2013\n← Avui al claustre de la Universitat de Girona, un altre cre cop, democràcia a l’estil Geli\nComunicat del SEPC vers la notícia sobre precarietat laboral a la Universitat Pompeu Fabra →


Martino: “No espero un partit de la naturalesa del de la primera volta” - FC Barcelona\nHomeFutbolPrimer EquipNotíciesMartino: “No espero un partit de la naturalesa del de la primera volta”\nMartino: “No espero un partit de la naturalesa del de la primera volta”\nEl tècnic creu que el 7-0 de la primera jornada no reflecteix el nivell real del Llevant: “Ha demostrat ser un equip sòlid i combatiu” Sobre la sèrie de compromisos que vénen contra els valencians –tres en deu dies–, afirma que “ningú pot pensar que els partits seran similars”\nEl partit d’aquest diumenge contra el Llevant (19 hores, GolT i Canal + Liga) està especialment marcat pels compromisos previs i futurs que ha de jugar el FC Barcelona contra l’equip valencià.\nD’una banda, segueix molt present el 7-0 de la primera jornada de Lliga. Per Martino, un resultat un pèl enganyós: “Crec que aquell partit va ser atípic, sobretot pel que ha fet el Llevant després al campionat. Ha demostrat ser un equip sòlid, combatiu, que surt ràpid al contracop i que es defensa bé. No ha tingut cap partit més en què els rivals li hagin fet tants gols. No espero un partit d’aquella naturalesa”.Ens avorrirem de veure’ns les cares, perquè ningú pot pensar que els partits seran similarsDe l’altra, pel que ha d’arribar, que és un doble enfrontament a la Copa del Rei. En total, tres duels en deu dies. “Ens avorrirem de veure’ns les cares, perquè ningú pot pensar que els partits seran similars. El Vila-real-Reial Societat n’és una bona mostra”, ha explicat Martino. L’exemple és útil: el Vila-real va guanyar per 5-1 la Reial Societat dilluns, i dijous quedava eliminat en caure per 0-1 contra els bascos. La proximitat entre dos compromisos contra el mateix rival no vol dir res, segons Martino.Iniesta està gairebé entrenant-se amb normalitat. Probablement si fos una final hauria pogut jugarQuant a la convocatòria, el tècnic ha explicat el perquè de les absències de Puyol i Iniesta. Del central, ha dit: “No és que no el vegi per jugar dos partits seguits, però tampoc veig la necessitat de córrer cap tipus de risc. Mentre el puguem dosificar d’aquesta manera farem bé a l’equip i també a ell”.\nD’Iniesta, ha explicat que està a la fase final de la seva recuperació: “Està gairebé entrenant-se amb normalitat. Probablement si fos un partit definitori o una final el que juguéssim hauria pogut jugar. Hem pensat que era oportú que s’entrenés alguna vegada més abans d’un partit”.Crec que la cosa continuarà sent igualada. Potser estem davant d’una Lliga en què no n’hi ha prou a fer 100 puntsMartino també s’ha referit a la igualtat que regna a la Lliga i a la segona volta que espera: “Crec que la cosa continuarà sent igualada. Potser estem davant d’una Lliga en què no n’hi ha prou a fer 100 punts. Es tracta de no perdre el ritme de competició que tenen els altres dos equips capdavanters”.


Actualització de Halloween GTA V: Totes les coses fantàstiques fantàstiques - Entreteniment | Octubre 2020\nActualització de Halloween GTA V: Totes les coses fantàstiques fantàstiques\nFont: Jocs Rockstar\ngran lladre de cotxes Vpot tenir els seus defectes, però una cosa de la qual no et pots queixar és el contingut nou. En les darreres setmanes, ha llançat un nou sistema per a esdeveniments en directe, una excel·lent actualització de baixar i, ara, un temps limitat de pells de jocs, jocs i molt més.\nA l’actualització, tindreu accés a nous capgrossos de baixada, a les peces de vestir, als modes adversos amb un tema espel·lent, als cotxes nous i a un munt de màscares i opcions de pintura de cara per a les vostres massacres de trucs o tractaments.\nL’única mala notícia és que, com passa amb la majoria de continguts propers, l’actualització de Halloween només és per a les consoles de gen actuals, així que l’última generació no veurà res d’aquestes coses. Si heu quedat atrapats en un 360, només esteu de sort.\nPerò si esteu a PS4 o a X-Box One, d’ara al 16 de novembre hi ha un munt de coses interessants. I tot el que compreu entre tant i tot quedarà al vostre inventari, fins i tot després que finalitzin les celebracions. Aquí hi ha el que hi ha a la botiga:\n1. Boix de llorer\nVeure una cosa estranya succeir en un Grand Theft Auto el joc no és rar, entre la física del joc i el nombre de jugadors que intenten empènyer límits a les explosions i salts d’acrobàcia. Però una cosa que sens dubte serà una nova experiència és la vista d’una criatura no morta que s’arrossegava a la part posterior d’un tosc.\nEl Lurcher, que només podem suposar que és una referència a l’estimat majordom de la família Addams, arriba amb una encantadora criatura Franken que agitava des del darrere. El propi cotxe condueix terriblement i sembla ser una trampa mortal a les curses, però com que ja hi ha un cadàver al cotxe, per què preocupar-se per fer-ne dos\n2. La vareta de Franken\nEn algun lloc entre el cotxe icònic de Els Munsters i La família Addams aquest és un trencaclosques imminent. Les flames i els angles d'edat antiga mostren la cara esportiva d'un dels dos nous vehicles construïts per a cridar l'atenció durant tota l'acció de les persianes a Los Santos.\nCal tenir en compte que, tot i que no són pilots baixos, també hi ha uns 20 capgrossos disponibles que es poden afegir al vostre tauler amb temes divertits de Halloween, si voleu portar una peça de l’acció durant tot l’any.\n3. Màscares i pintura facial\nJa hi ha algunes màscares molt esfereïdores en l’inventari global i clàssic d’aquest joc, però visiteu les màscares de pel·lícules Vespucci per veure tota una nova secció horrorosa dedicada només a Halloween.\nHi ha monstres clàssics i, tot i que les vacances poden tenir una vida curta, GTA realment no et recompensa per deixar les teves decoracions. És l’únic món on el vostre fill interior pot matar persones de carai Porteu la vostra disfressa de Halloween durant tot l'any.\n4. Mode adversari més intens\nAquest és el que tots volíem veure, i sembla que funciona molt bé. A Slasher, esteu bé a la presa de caça de les preses o a un dels equips de set persones de supervivents que intenten superar i sobreviure a l'assassí.\nLes llums s’apaguen i és probable que lluiteu per veure-les sense llanterna encesa. Altres zones tenen més llum, al preu de la seva capacitat d'amagar.\nDel que hem vist, és divertit, tot i que podrien haver donat a la seva salut més salut i potser un matxet. Els caçats van poder matar el trinxador algunes vegades, encara que definitivament està millor armat que la seva presa.\nAquí hi ha una partenaire de Twitch MisserllaCronin jugant per primera vegada.\nMireu el vídeo en directe de MissEllaCronin a www.twitch.tv\nConfiem que aquesta modalitat es mantingui al cap de poc després de la temporada. Potser n'hi afegiran més versions si és prou popular. Els mapes són grans i interessants i, com que no és necessari que treballis amb un equip, hi ha alguna cosa que s'ha de dir per fer servir d'altres com a escut de carn.\nAl cap i a la fi, la millor manera de sobreviure a una pel·lícula de terror és deixar que els teus amics morin primer.\nEls 10 millors jocs exclusius de Xbox One llançats fins ara\nEls 7 millors jocs exclusius de PlayStation 4 llançats fins ara\nEls 10 millors videojocs de Wii U llançats fins ara


Nadal de 10 persones i toc de queda a la 1.30h | Canal Reus TV\nNadal de 10 persones i toc de queda a la 1.30h\n12:59 - 2 desembre 2020\nAquest dimecres s'ha confirmat el pla anticovid del PROCICAT per als dies de Nadal.Les trobades i reunions socials es limiten a 10 persones, amb infants inclosos, i es recomana que no siguin de més de dues bombolles de convivència\nAquest dimecres s'ha confirmat el pla anticovid per als dies de Nadal. El dia 24 i el dia 31 de desembre el toc de queda no començarà a les 10 de la nit, sinó que iniciarà a dos quarts de dues de la matinada. Ara bé, s'ha estipulat un límit de 10 persones per a reunions i trobades.\nLa nit de Reis, el dia 5 de gener, també es modifica l'horari del toc de queda, que serà a les 11 de la nit. La resta de dies, continuarà sent a les 10.\nEl pla recomana que les trobades i reunions socials en aquestes setmanes comportin el nombre més reduït de persones possible, i en qualsevol cas limitades a un nombre màxim de 10 persones, entre les quals també s’han de comptar els infants (aquest número de 10 persones es mantindrà independentment del tram del pla d’obertura progressiva en què es trobi Catalunya).\nA més, s’aconsella que a les reunions no coincideixin persones provinents de més de dues bombolles de convivència (és a dir, grups de persones de dos domicilis diferents). Per últim, cal que, per a totes les celebracions del període nadalenc, cada bombolla de convivència es relacioni amb un màxim d’altres dues bombolles, sempre les mateixes.\nCada bombolla de convivència haurà de definir la seva ‘bombolla de Nadal’ amb les que celebrarà el període nadalenc. La ‘bombolla de Nadal’ haurà d’estar formada per persones de bombolles de convivència que ja tenen un contacte proper, tant per distància física com per freqüència de contacte. Cal evitar la interacció física amb persones de contacte no habitual, com poden ser familiars o amics que visquin lluny o amb qui faci mesos que no es té contacte.\nEn tot cas, caldrà mantenir un conjunt de pautes de seguretat: distància física, higiene de mans, ús de mascareta, ventilació i quedar-se a casa si es tenen símptomes, diagnòstic o contacte.\nA més, es recomana que les reunions i trobades es realitzin a l’aire lliure sempre que sigui possible. En el cas de trobades en espais tancats, cal garantir una bona ventilació dels espais compartits, també als domicilis durant la trobada. S’aconsella ventilar abans i després de la trobada i fer ús constant de la mascareta mentre no s’estigui consumint i seguir les pautes d’higiene de mans.\nVisites a familiars en residències\nPel que fa a les trobades amb persones residents en residències, se’n facilitaran les visites i se’n maximitzaran i ampliaran els espais destinats a les visites d’acord amb les condicions estructurals, excepte en el cas que la situació epidemiològica no ho permeti.\nAixí mateix, es permetrà la sortida de les persones residents per trobades amb els familiars als domicilis especialment en els dies 24, 25, 26 i 31 de desembre i l’1, el 5 i el 6 de gener. També es permetran les sortides de cap de setmana i les sortides més llargues d’un cap de setmana i inferiors a 3 setmanes (actualment previstes al protocol sectorial).\nToc de queda per Nadal i Cap d'Any\nPel que fa a la mobilitat territorial i el retorn a domicili, els perímetres s’ajustaran en funció del tram d’obertura progressiva, però en tot cas es recomana que la mobilitat es minimitzi i es mantingui en l’entorn proper. També es permetrà el retorn al domicili familiar de les persones que es trobin fora de Catalunya per motius laborals o d’estudis.\nRestriccions en restauració, cultura i esport\nPer últim, tota activitat de cultura popular s’haurà de realitzar de forma adaptada: només en espais perimetrats amb control d’accessos per evitar les aglomeracions i registre previ. No estaran permesos els parcs de Nadal o similars.\ncovid-19 mesures preventives Nadal\nEl PROCICAT prorroga el toc de queda fins al 23 de novembre\nEstem respectant les mesures?\n01.12 per Sonia Belmonte / Laura Borràs


La Fira d’Andorra la Vella celebra 40 anys amb un estand interactiu que acollirà un espectacle dos cops al dia | Comú\nLa Fira d’Andorra la Vella, que tindrà lloc entre el 26 i el 28 d’octubre a l’envelat del Parc Central, celebra enguany els 40 anys de trajectòria. És per això que l’estand del Comú d’Andorra la Vella s’ha concebut per a aquesta edició com un espai interactiu on els visitants podran endinsar-se en un viatge en el temps a través de les quatre dècades de la Fira i viure l’evolució de la mostra i, també, gaudir d’un espectacle pensat expressament per a l’ocasió que es representarà dos cops al dia (un al matí i un a la tarda) entre el divendres i el diumenge. L’expositor del Comú disposarà, alhora, d’un photocall singular amb el logotip dels 40 anys de la mostra. Per commemorar l’efemèride, a més, durant tota aquesta setmana i fins el dia 28 d’octubre s’han reeditat els cartells de totes les edicions de la Fira i s’han exposat, en forma de banderoles, a les avingudes Meritxell i Tarragona i al carrer Prat de la Creu.\nLa Fira, un esdeveniment pel qual passa pràcticament tot el país tal com ha recordat avui durant la presentació la cònsol major d’Andorra la Vella, Conxita Marsol, acollirà prop de 200 expositors distribuïts entre els 10.000 metres quadrats d’envelat i els espais exteriors del Parc Central i el mercat artesanal que s’instal·la entre el passeig del riu i la plaça de la Rotonda. La mostra, ha incidit Conxita Marsol, és una “important cita” comercial, que anualment mou un gran volum de negoci i suposa, alhora, un aparador fonamental de les associacions i entitats que hi ha al país. En aquest sentit, la consellera de Promoció Turística i Comercial, Mònica Codina, ha remarcat “l’elevat interès” que suscita l’esdeveniment entre el sector empresarial i que enguany la Fira disposarà de 75 expositors comercials, relacionats amb el turisme, l’oci, l’esport, la vida sana activa, les energies renovables i els vehicles.\nEls espais exteriors es potencien en aquesta edició com a punt neuràlgic de les activitats lúdiques per als infants (hi haurà inflables, bicicletes, motos elèctriques, exhibicions canines, els Bombers d’Andorra i la Creu Roja Andorrana, entre d’altres propostes), oci i restauració i també s’habilitarà una zona gastronòmica amb food trucks i tastos.\nEn paral·lel, l’envelat situat al Parc Central, interconnectat amb el gran espai d’estands comercials, acollirà la 8a Fira d’Associacions, que comptarà amb la participació de 52 entitats sense ànim de lucre que oferiran activitats culturals i espectacles. A més, tal com ha detallat el cònsol menor, Marc Pons, a l’estand del servei de Participació Ciutadana s’oferirà als visitants la possibilitat de fer el test Vols saber si ets una persona participativa? on podran avaluar el grau d’implicació i participació social i amb la parròquia. Els participants entraran en un sorteig d’una subscripció anual a un dels diaris nacionals.\nPel que fa al vessant esportiu, els sis comuns que disposen de centres esportius disposaran d’un estand conjunt per donar a conèixer l’activitat que hi duen a terme i oferir promocions.\nLa cònsol major, a més, ha recordat que un cop finalitzi la mostra començaran les tasques de desmuntatge de l’envelat perquè l’aparcament del Parc Central torni a estar plenament operatiu per al pont de Tots Sants.\nConsulteu aquí el programa de la 40a Fira d'Andorra la Vella.


Jm 1%2C1-5%2C20 - BIBLIJA.net - La Bíblia a Internet\nJaume : Introducció 1 2 3 4 5\n1 Jaume, servent de Déu i de Jesucrist, el Senyor, saluda les dotze tribus que viuen arreu del món, a la diàspora.\nProves i temptacions\n2 Germans meus, tingueu-vos per molt feliços siguin quines siguin les proves que passeu, 3 sabent que la vostra fe provada engendra paciència. 4 Però, la paciència, l'heu de mantenir plenament fins a la fi; així sereu perfectes en tot i no us faltarà res.\n5 Si a algun de vosaltres li manca saviesa, que la demani a Déu, i Déu, que dóna generosament a tothom, sense retreure res, la hi concedirà. 6 Però que demani amb fe, sense dubtar, perquè el qui dubta és com una ona del mar, remoguda i sacsejada pel vent. 7 Una persona així, que no es pensi pas que el Senyor donarà res 8 a qui té el cor dividit, inconstant en tot el que emprèn.\n9 Que el germà de posició humil es gloriï d'haver estat enaltit, 10 i que el ric es gloriï perquè l'han humiliat. El ric passarà com la flor dels prats. 11 Quan surt el sol, amb la seva cremor, l'herba s'asseca, cau la seva flor i perd tota la bellesa; així es marciran el ric i els seus negocis.\n12 Feliç l'home que es manté ferm en les proves! Un cop les haurà superades, rebrà la corona de la vida, que el Senyor ha promès als qui l'estimen. 13 Que ningú, quan és provat, no digui: «És Déu qui em tempta.» Perquè Déu no pot tenir temptacions de fer el mal, i ell no tempta ningú. 14 Cadascú és temptat pels propis desigs, que l'atreuen i el sedueixen. 15 Aquests desigs, un cop fecundats, engendren el pecat, i el pecat, arribat a la culminació, infanta la mort.\n16 No us enganyeu, germans meus estimats. 17 Tot el que rebem de bo, tot do perfecte, ve de dalt, baixa del Pare de les llums. En ell no hi ha canvi ni ombra de variació. 18 Ell ha decidit donar-nos la vida per mitjà de la paraula de veritat, perquè fóssim com les primícies de tot el que ha creat.\nPosar en pràctica la paraula de Déu\n19 Germans meus estimats, vosaltres ja sabeu moltes coses, però heu de ser promptes a escoltar i lents a parlar o a irritar-vos. 20 L'home que està irritat no obra segons la justícia de Déu. 21 Per tant, abandoneu tot comportament indecorós i tota mena de mal, i acolliu amb dolcesa la Paraula plantada en vosaltres, que té el poder de salvar-vos.\n22 Poseu en pràctica la Paraula i no us limiteu a escoltar-la, que us enganyaríeu a vosaltres mateixos. 23 Perquè el qui escolta la Paraula i no la posa en pràctica s'assembla a un home que contempla la seva pròpia cara en un mirall: 24 es mira, se'n va i a l'instant s'oblida de la cara que feia. 25 En canvi, el qui s'emmiralla en la llei perfecta, la llei de la llibertat, i hi persevera —no pas escoltant-la i després oblidant-la, sinó posant-la en pràctica—, aquest serà feliç de practicar-la.\n26 Si algú es té per religiós, però no domina la llengua, s'enganya a ell mateix: la seva religió és buida. 27 La religió pura i sense taca als ulls de Déu Pare consisteix en això: ajudar els orfes i les viudes en les seves necessitats i guardar-se net de la malícia del món.


L'economia digital generarà més de 10.000 llocs de treball a l'àrea de Barcelona l'any que ve\nSegons l'Institut Superior per al Desenvolupament d'Internet, caldrà importar talent per cobrir aquestes places\n2 min. Barcelona 23/09/2014 18:59\nL'economia digital generarà com a mínim 10.000 llocs de treball el pròxim any a l'àrea de Barcelona, segons les estimacions de l'Institut Superior per al Desenvolupament d'Internet (ISDI), a partir de dades de la Comissió Europea. En concret, segons ha explicat aquest dimarts el director de l'ISDI a Barcelona, Arnau Muñoz, les oportunitats laborals se centraran en els terrenys de la tecnologia mòbil, el 'big data' (tractament de dades agregades) i l'internet de les coses (objectes connectats).\nAquests llocs de treball, d'acord amb el diagnòstic de l'ISDI, arribaran amb la incorporació a cada cop més empreses dels sectors tradicionals de noves tecnologies i àrees digitals com el tractament de dades, com ja estan fent moltes empreses, com Desigual, La Caixa o Agbar, segons ha explicat Manuel Bruscas, un dels fundadors del Barcelona Analitycs Hub, que és un lobi per la incorporació del 'big data' a les empreses.\nEl president de Google a Espanya, Javier Rodríguez Zapatero, que és també president del comitè acadèmic de l'ISDI ha considerat que aquestes estimacions són "conservadores" i ha lamentat que tots aquests llocs de treball no es podran cobrir amb treballadors d'aquí, sinó que caldrà importar talent. Rodríguez Zapatero ha crititcat també el sistema educatiu, i la formació que donen les universitats en l'àmbit digital: "No crec en models rígids de fa 20 anys. La universitat pública no està preparada per assumir el ritme de canvis" d'aquesta nova economia.


Les Roquetes crida de nou a la solidaritat veïnal amb les famílies desafavorides – NouBarris.Net\n10 de juliol de 2020 10 de juliol de 2020 Informatius\tAV Roquetes, coronavirus, Joves, Les Roquetes, Solidaritat\nEl barri de les Roquetes presumeix de ser una pinya contra les adversitats i en aquests dies, això significa ajudar les famílies vulnerables, que encara no reben ajuts de Serveis Socials o bancs d’aliments. Per això han creat un punt de recollida d’aliments i productes d’higiene al local de l’AV Roquetes i el casal de joves. En un inici van atendre una desena de famílies, però compten amb què el nombre augmentarà.\nEls voluntaris de la xarxa de suport del barri van engegar la iniciativa quan van detectar la quantitat de famílies que s’havien quedat sense ingressos i que encara no podien accedir a les ajudes perquè estaven pendents dels tràmits amb Serveis Socials. “A la cua per recollir aliments del banc de les carmelites, al barri, cada cop hi havia més gent que s’hi posava i que encara no té el paper de Serveis Socials. Vam veure que calia donar-los una solució mentre ho tramitaven.”, explica Lea María Touzé, de la xarxa de suport. I ara al local de l’AV Roquetes i el Casal de Joves hi ha una filera de caixes que classifiquen les aportacions.\nA banda de les donacions per part de veïns i veïnes, l’AV Roquetes aporta el seu pressupost per complementar les cistelles solidàries amb els productes que hi manquin. Per sort, compten amb descomptes a alguns comerços del barri, com el Mercat de Montserrat. El problema, però, és que el pressupost té un límit. “No és gaire sostenible d’aquesta manera i llavors estem pensant en posar unes guardioles a les farmàcies, als comerços i tal. Als equipaments culturals, la gent que pot pagar per fer un taller o per venir a veure un espectacle, a veure si amb aquest altre públic es pot col·laborar”, afirma Lea Maria.\n← Xavier Marcé aterra com a regidor de Nou Barris amb empenta\nEls espectacles tornen a l’Ateneu Popular 9 Barris →


La tasca del Centre de Recursos per a Deficients Auditius de Lleida, en una exposició al Museu de Vestits de Paper – Mollerussa Televisió\nLa tasca del Centre de Recursos per a Deficients Auditius de Lleida, en una exposició al Museu de Vestits de Paper\n21, setembre, 2016\nEl joc pot ser una bona eina per treballar les deficiències auditives, de comunicació o de llenguatge. És el que es posa de manifest en una exposició que acull, fins al proper 25 de setembre, el Museu de Vestits de Paper de Mollerussa. Una mostra que explica el treball que ha desenvolupat, durant 25 anys, el Centre de Recursos per a Deficients Auditius de les comarques de Lleida, el CREDA.\nEl servei ha anat creixent en aquest primer quart de segle de vida, ampliant d’un a 24 el nombre de professionals destinats a l’atenció. Un altre dels passos que s’han donat és el de fomentar l’escola inclusiva, camp on encara hi ha camí per recórrer.\nL’exposició és itinerant i, després del seu pas per la capital del Pla d’Urgell, es podrà veure la setmana que ve a les Borges Blanques.


(S'ha redirigit des de: Cas Lasa Zabala)\nEl 15 d'octubre d'aquell any Lasa i Zabala van ser segrestats a Baiona (Iparralde) per membres dels GAL. Foren retinguts a la caserna de la Guàrdia Civil d'Intxaurrondo. Seguint instruccions del general Galindo, els portaren al palau de La Cumbre, a Sant Sebastià, on foren torturats. A la vista de l'estat en què quedaren, el general Galindo, amb coneixement del governador civil Julen Elgorriaga i del tinent coronel Ángel Vaquero, n'ordenà la desaparició. Els guàrdies civils Enrique Dorado i Felipe Bayo els dugueren a Busot (Alacantí), hi cavaren una fossa i el primer els dispararen tres trets al cap. Després els enterraren.\nLa sentència del cas 15/95 determinà que, per aquest crim, fossin condemnats Enrique Rodríguez Galindo, general de la Guàrdia Civil destinat a Intxaurrondo, a cinquanta-set anys per tots dos assassinats, més set per totes dues detencions il·legals. Només en va estar quatre a la presó. Ángel Vaquero, tinent coronel de la mateixa caserna, condemnat a cinquanta-set anys per tots dos assassinats; Julen Elgorriaga, en aquell temps governador civil de Guipúscoa, condemnat a seixanta-nou anys, només en va passar un a la presó. Els torturadors i assassins materials van rebre una pena de seixanta-set anys i vuit mesos, dels quals només en van complir sis tancats. En total se'ls van assignar 365 anys de presó; i més tard o més d'hora, com tots els altres terroristes dels GAL, van poder gaudir d'indult d'un govern del PP o del PSOE.\nObtingut de «https://ca.wikipedia.org/w/index.php?title=Cas_Lasa_i_Zabala&oldid=25567038»\nLa pàgina va ser modificada per darrera vegada el 1 des 2020 a les 20:13.


Bocairent convoca el 3r Concurs literari de cal·ligrames - Portal de Xàtiva\nLa poesia visual torna per tercera vegada a Bocairent mitjançant el Concurs literari de cal·ligrames convocat per la Regidoria de Cultura i la Biblioteca pública municipal Joan de Joanes. El certamen s’estructura en tres modalitats: primària, secundària i batxiller, i adults; mentre que el termini de presentació de treballs finalitzarà el pròxim 31 de març. Cadascun dels participants rebrà un obsequi i cada categoria tindrà un guardó que serà lliurat el 16 d’abril en el marc de la 4t Fira del llibre.\nLa responsable municipal, Noèlia Vañó, destaca “la consolidació de la proposta ja que l’any passat ja vam detectar una major quantitat d’originals així com un augment de la qualitat”. Per això, Vañó referma “l’aposta per una iniciativa que contribueix a dinamitzar, encara més si cal, la commemoració del Dia del llibre i pretén convertir la lectura i l’escriptura en una alternativa de deport atractiva per als veïns de Bocairent”.\nAnterior Entrada anterior: L’Equip Absolut Masculí de Pàdel C.T. Camp Bixquert continua imbatut al Campionat\nSiguiente Entrada siguiente: Este domingo el RC Alzira se enfrenta al Gegants de Novelda


La PTP expressa la seva solidaritat amb les víctimes i reclama depurar responsabilitats – Promoció del Transport Públic\nEn primer lloc la PTP vol manifestar la seva solidaritat amb les víctimes de l’accident ferroviari entre dos trens de Rodalies a Castellgalí, del passat divendres 8 de febrer. Molt especialment tenim en el nostre pensament la Raquel, una jove maquinista de Renfe, apassionada del ferrocarril, que va pagar amb la seva vida la protecció dels viatgers i viatgeres en un xoc frontal, el pitjor dels accidents possibles. Agraïm una vegada més l’esforç dels treballadors i treballadores del transport públic en pro de la seguretat dels qui hi viatgem.\nAmb aquest missatge volem transmetre el nostre afecte i condol a tots els companys de feina, familiars i amics de la jove maquinista. A les 12:00 d’avui dilluns 11 de febrer es produïen manifestacions de solidaritat convocades a diversos punts de la geografia ferroviària espanyola, als quals la PTP s’hi adhereix.\nAixí mateix la PTP vol manifestar la seva profunda consternació perquè s’hagi produït un accident d’aquetes característiques en un entorn d’alta densitat de circulacions, a l’abric teòric d’un Centre de Tràfic Centralitzat i del sistema ASFA (Anunci de Senyals i Frenada Automàtica). Tots els sistemes de seguretat ferroviària es fonamenten en evitar els xocs frontals i per abast en primer lloc, i en segon lloc en evitar superar determinats límits de velocitats. Som per tant davant d’un tipus d’accident greu, que hauria d’haver estat evitat pel sistema de seguretat i pel qual no serveix apel·lar a l’error humà o a les inclemències meteorològiques, com ha passat en altres accidents.\nEsperem que els treballs del Comitè d’Investigació d’Accidents Ferroviaris (CIAF) es facin públics com és preceptiu per llei als accidents greus i depurin responsabilitats. Més enllà de l’aclariment de les causes d’aquesta tragèdia, reclamem una compareixença al més alt nivell del ministre José Luis Ábalos, per explicar quines accions es duran a terme per evitar repetir un accident d’aquestes característiques. Considerem que el Ministeri de Foment ha de ser transparent explicant aquests fets per tal de recuperar la confiança de la societat sobre un transport que és estructuralment més segur que la resta. No ens podem permetre errades com les de l’accident de Castellgalí, que acabin portant més viatgers a la carretera, amb uns índex de seguretat molt inferiors als del ferrocarril.\nAnteriorPublicació anterior:Informe sobre el Tramvia Blau. Propostes per incrementar l’ús del transport públic al TibidaboSegüentPublicació següent:Renfe i SNCF posen fi a la històrica prohibició de trànsit entre Portbou i Cervera de la Marenda sobre els trens de tornada


La Guàrdia Civil sospita que hi podria haver un altre grup preparant explosius\nUn paper intervingut a casa d'un dels CDR detinguts que, segons la Guàrdia Civil, apunta a l'existència d'un segon grup d'"agents dorments" ARA\nBarcelonaLa Guàrdia Civil sospita de l'existència d'un segon grup d'"agents dorments" que podria tenir relació amb els nou CDR detinguts el 23 de setembre, set dels quals continuen en presó provisional investigats per terrorisme. Segons el sumari de la causa de l'Audiència Nacional, al qual ha tingut accés l'ARA, el cos armat, que dirigeix la investigació, ha arribat a aquesta conclusió a partir de tres indicis. L'últim és un paper intervingut durant l'escorcoll a casa de Germinal Tomas, una llista en la qual es relacionen diversos conceptes, com ara "agents dorments", "infiltrats des de fa molt" o "no se us pot identificar".\nEn un informe, la Guàrdia Civil interpreta que es tracta "d'un decàleg per als integrants d'una cèl·lula operativa dorment, preparada per ser activada en qualsevol moment, amb capacitat per portar a terme qualsevol tipus d'acció de caràcter violent tan aviat com fossin requerits", tot i que fins aquell moment havien de portar "una vida normal" per passar desapercebuts. La llista també inclou conceptes com ara "crear el caos per enfonsar l'economia" o "com atacar amb materials casolans". Els agents consideren que aquest suposat segon grup havia de "buscar objectius i informació sobre aquests", a més d'estar "instruïts en la realització d'atacs amb materials casolans". El cos armat, però, no menciona el títol que porta la llista, Rol en viu.\nEls investigadors ja sospitaven d'abans de l'existència d'un segon grup a partir de les intervencions telefòniques a tres dels investigats, que es refereixen a un conjunt de persones no identificades com a "Serrallongues" i a un altre com a "Escamots", i en algun moment s'apunta la possibilitat que poguessin intentar fabricar termita. De fet, després d'interrogar Jordi Ros la Guàrdia Civil transcriu als seus informes que l'investigat els va revelar que un altre dels empresonats "també sap que hi ha un altre grup que té un projecte més avançat".\nEl fiscal va tornar a preguntar a Ros per aquest extrem durant la seva declaració a l'Audiència Nacional, però només va respondre que hi podria haver més persones però que ell ho "desconeixia". Les defenses dels arrestats resten credibilitat a les declaracions de les set persones empresonades i consideren que es van produir sota "coaccions" i en un context en el qual no havien pogut dormir ni, en dos dels casos, ser assistits per un advocat de confiança.\nDurant el seu interrogatori Ros va admetre haver adquirit diferents substàncies químiques i manipular-les, però va assegurar que era "un repte" per "experimentar" si podia crear termita i que no tenia cap intenció d'utilitzar-la per fer mal a ningú. Als escorcolls a casa dels arrestats es van intervenir algunes d'aquestes substàncies, però en cap cas els explosius fabricats.\nDesmentiment per "informacions falses"\nA partir dels seguiments i les trucades intervingudes, la Guàrdia Civil també conclou que Ros va intentar comprar les substàncies químiques precursores d'explosius en diversos establiments. Un d'ells, Drogueria Boter S. L., ha fet un comunicat en les últimes hores desmentint que vengués àcid nítric i nitrat de potassi a l'investigat.\nAl sumari consta que Ros va intentar comprar en aquest establiment els dos productes i que els seus responsables li van dir que necessitava una acreditació especial per poder fer-ho, ja que es tracta de substàncies precursores d'explosius. Tot i així, Drogueria Boter assegura en el comunicat que algunes informacions l'han relacionat amb la venta dels productes i que s'ha malmès la seva imatge i es reserva la possibilitat d'emprendre accions legals.\nPreocupació per l'existència d'un "traïdor"\nEn les intervencions telefòniques que consten al sumari també evidencien el neguit d'un dels investigats empresonats, Ferran Jolis, per la possibilitat que tinguin un "talp", un "traïdor", a prop. En una conversa amb un altre dels investigats, Jolis li explica que farà servir un telèfon diferent només per comunicar-se amb ell. "Així aniré diferenciant, perquè això no sé com acabarà", diu Jolis, que conclou: "Al traïdor el tenim a dins. Estan passant coses molt estranyes últimament".\nLa conversa es produeix l'octubre del 2018. De fet, la investigació per terrorisme que ha acabat amb l'empresonament de set dels nou CDR detinguts el 23 de setembre va començar fa més d'un any, segons revela el sumari. Es tracta d'una peça separada dins d'una altra de més gran, l'origen de la qual es desconeix. Inicialment la causa es va obrir pels delictes de rebel·lió i sedició, però finalment va acabar derivant en una investigació per terrorisme, segons denuncien les defenses dels empresonats.\nTribunals CDR terrorisme


El Filial torna a sumar | FC Martinenc\nInici » Futbol » Filial » El Filial torna a sumar\nTercera setmana puntuant del Filial que sembla que a poc a poc li està agafant el to a la competició. Els de Juli Garcia van fer un partit molt seriós i van acabar enduent-se un punt davant un dels equips punters de la categoria, el Gornal. Isra, amb un doblet des del punt de penal, va tornar a ser decisiu de cara a porteria.\nEl partit va començar molt intens, amb un Martinenc B que va sortir amb millor peu i va dominar en els primers 25 minuts. Els del Guinardó es trobaven molt còmodes amb el control de la possessió i es van fer un fart d’entrar per la banda d’Eric Simó, un punyal per la dreta durant tot el partit. Tot i això, a davant hi havia un Gornal amb jugadors de molta qualitat com va quedar palès en la primera aproximació visitant: passada en llarg, falta d’entesa entre la defensa i el porter i la pilota que li cau al davanter rival Macanaz per fer el 0-1 (18′).\nPer sort, el Filial va reaccionar ràpidament i en una jugada per banda dreta va provocar un penal que Isra va transformar en l’empat tres minuts després del gol visitant. A partir d’aquí, però, el partit es va espessir i, tot i que el Martinenc va seguir tenint la pilota, les ocasions van escassejar.\nEl duel va seguir un guió similar a la represa, però als deu minuts, el Gornal es va trobar amb un penal per mans que, de nou a través de Macanaz, no va desaprofitar. Tocava tornar a remar, però en aquesta ocasió els del Guinardó no van reaccionar tan ràpidament. I amb el pas dels minuts es van començar a desesperar. Els atacs ja no eren tan fluïds i amb el Gornal molt ben plantat al seu propi camp i demostrant la seva experiència, el Martinenc no aconseguia fer mal.\nEn els últims minuts, però, els locals van aconseguir obrir el camp i en una bona internada de Vayà, el lateral va provocar un penal que Isra acabaria convertint en el 2-2 definitiu.


« L’heretge, la bruixa i l’inquisidor\nUna mica d’història del dret, comparat, català i castellà »\nEntrada publicada a Efemèrides, Fonts medievals\tel dimarts, 11/02/2014 a les 11:21.\n11/02/2014 - 15:25\nTomo nota. Me ha encantado 🙂\nBoníssim! Així, si mai veig un noi amb una gallina sota la camisa, ni tan sols em prendré la molèstia de presentar-m’hi.\n11/02/2014 - 16:52\nMoltíssimes gràcies, Noemi! Una abraçada.\nNo ho facis, Núria; pensa que, com Viana, no està disponible. No és res personal. En canvi si se’t presenten amb un espill…\nM Pilar Ibànyez\nPropostes genials. Si fem servir la de la gallina, caldrà col·locar-se-la avui mateix…\n11/02/2014 - 21:06\nEl de l’espill és fantàstic, el de la carta clàssic i el del carró… actualitzable. La versió moderna seria anar als seients del darrere d’un cotxe policial, ben emmanillat i escridassat pel poble a crits de “corrupte” o alguna cosa per l’estil (ostres! M’he deixat emportar per la situació política i, sense voler, he exposat el cas de la Infanta. Sí, que declara que es va deixar emportar per l’amor vers el seu marit i signava tots els documents que ell li donava, no anava així la cosa?).\nPer cert, qui arribi a considerar les dos últimes mesures per treure’s el pretendent o la pretendenta de sobre, vaja, la solució actual és una “ordre d’allunyament”, formal i efectiva al 100% (ara bé, és cert que de creativa no en té res, però crec que en tals casos no es cerca tant la creativitat com l’efectivitat). Ara bé, clar, l’article ens proposa de fer-ho a l’estil medieval, doncs bé, perquè no un:\n– “Ets tan pesat/da que les teves declaracions d’amor fan més apetitós a les àligues el fetge de Tici.” (molt millorable, però per posar un exemple potser encara cola).\nEn definitiva, molt bona aquesta guia per sant valentí! (a més a més de ser un recurs molt útil per conèixer els nostres clàssics medievals).\nPilar, Si fas servir la de la gallina, en vull un reportatge gràfic!\nJoan, jo de tu posaria en pràctica el de l’espill! Espero que per un pretendent massa pesat ningú no hagi de recórrer a l’ordre d’allunyament. M’agrada que hagis actualitzat la carreta, jo buscava un símil actual quan l’escrivia, però m’estava allargant massa.\nSi teniu molts pretendents, sempre podem muntar una festa de disfresses… M’ha dit algú fa una estona que hi estava interessat. Però l’espill de mà és el que triomfa més, de moment (sobretot entre el públic femení), per tant, endavant!\n11/02/2014 - 22:41\nM’uneixo a la proposta de la gallina. Avui començo!\n11/02/2014 - 23:19\nClara, et mantindré a distància fins que s’acabi el procés! ;P\n12/02/2014 - 03:17\nCom a resposta a alguns comentaris que he llegit a les xarxes socials: l’autora ha agafat com a pretext una celebració coneguda per tothom (amb els efectes corresponents a la nostra realitat quotidiana: corets per tot arreu que serveixen de recordatori romàntic) per donar a conèixer unes quantes obres literàries medievals. Amb totes les precaucions possibles. L’article ja estava pensat d’antuvi i l’ocasió era propícia per adreçar-nos tant a les persones que pels motius que sigui celebren sant Valentí, com a les que no (sí, hem aprofitat l’avinentesa, però no voldria que es veiés com un atac a tradicions pròpies ni foranes ni tampoc com un acte homogeneïtzador). En cap cas no és una apologia de la celebració de sant Valentí a Catalunya. En aquest espai es parla de festivitats d’arreu del món. En el meu cas, celebro sant Jordi de forma exclusiva i pet això em guardo els consells per utilitzar-los aleshores, com suggereixo a la nota 1.\nOstres, m’ha agradat molt això de la gallina!! I òbviament el de l’espill és la millor forma de declarar el teu amor a una donzella… hahaha\nAra bé, el que podem fer els homes per allunyar pretendents (i tot el gènere femení, de pas…) és recitar en veu alta i en un lloc públic el discurs de Tirèsies contra les dones. Jo crec que un “bon” resultat està garantit hahaha.\nFelicitats, Gemma, m’ha agradat moltíssim!! Optaré per la carta, que encara n’escric… llàstima que ja no causin els efectes d’abans… hahaha\n12/02/2014 - 21:18\nGràcies, Ignasi! M’alegro que t’hagi agradat! Jo diria que avui les cartes escrites a mà encara causen més efecte que fa uns anys, perquè són una raresa! Estic segura que la teua epístola tindrà èxit i si ajuntes carta i espill: infal·lible! Molt bona idea recitar el discurs misògin de Tirèsies, és tot un remei d’amor i segur que no faria cap gràcia a les destinatàries, encara que estiguin molt enamorades. Pot causar un efecte més ràpid i tot que el de la gallina i evites la ferum. Al primer consultori que vaig escriure aquí al blog en vaig transcriure un fragment (el de les mamelles que les dones inflen abans de sortir de casa). Es pot recuperar a través del segon vincle que he enllaçat en aquesta entrada.\nTanta sort que no celebrem Sant Valentí. Vés tu a trobar un nan per arrossegar una carreta d’avui per demà!\n13/02/2014 - 15:11\n(Ah, ja m’he fixat en el canvi de signatura…)\nJo celebro St Jordi, però aquest any, St Valentí m’ha fet conèixer unes quantes obres.\nHahah, Eva! Per a un consultori m’ha semblat molt adequada! M’has fet riure molt amb el comentari!\nGràcies a tu per llegir-me, Marta!\n16/02/2014 - 20:38\nGemma, el meu veí del 2n 3a; l’Angelot, ha intentat el sistema de la carreta, i n’ha demanat una a un pagès que coneix, bé que li ha deixat, però, em sembla que no ha tingut èxit el seu intent de seducció a la seva enamorada, la Ginesa, perquè l’Angelot ha tornat plorant, i dient entre singlots “porquè no engraso los ejes me llaman abandonao, si a mi me gusta que suenen, pa que los quiero engrasaos”, la pregunta que em preocupa és: la carreta ha d’haver passat la itv, o no cal?\nMaica, Potser directament no li ha funcionat, al teu veí, però ara té una anècdota ben divertida per explicar quan conegui una noia. Que no li hagi passat com a Lancelot, que, malgrat pujar-hi, va dubtar un moment abans de fer el pas i quan finalment va alliberar la reina, ella li va retreure. Que com van fer les paus? De la mateixa manera que Curial i Güelfa i tants altres enamorats. Cal que l’estimada es pensi que l’enamorat ha mort perquè s’adoni de com n’estava, d’ell. Aleshores la retrobada sol ser més suau. Pobre Angelot: plorar i sospirar són símptomes de la malaltia d’amor, que estigui alerta! Al primer consultori sentimental proposava uns quants remeis mèdics medievals per guarir-se’n. Els trobarà al segon enllaç d’aquesta entrada de blog.\n24/02/2014 - 20:37\nAquest Sant Jordi em compraré una carreta, mentrestant m’hauré de conformar amb gallines sota les aixelles… Que bonic que és l’amor…!\n26/02/2014 - 13:40\nViana no va portar la carn de gallina davall de l’aixella més de quatre dies: compte! que si les hi deixes fins a sant Jordi pot ser un focus d’infeccions! (Almenys renova la gallina).


Dilluns, 4 de novembre de 2019 - pspvpsoe\n10.30 h. Reunió de la Comissió d’Economia, Pressupostos i Hisenda en la qual compareixeran els membres del Consell per a informar sobre el Projecte de Llei de Pressupostos de la Generalitat per a 2020.\nLloc: Corts Valencianes\n18.00 h. Acte de campanya en el qual intervé la Ministra d’Economia, Nadia Calviño; la secretària general del PSPV-PSOE a la província de València, Nadia Calviño, i la vicealcaldessa de València, Sandra Gómez.\nLloc: Palacio de l’Exposició\n19.00 h. El síndic del grup parlamentari socialista en Les Corts Valencianes, Manolo Mata, intervé en un acte de campanya a Moncofa.